Document ID: 32013R0191

32013R0191
L 062/22
SLUŽBENI LIST EUROPSKE UNIJE
05.03.2013.
PROVEDBENA UREDBA KOMISIJE (EU) br. 191/2013
od 5. ožujka 2013.
o izmjeni uredaba (EZ) br. 798/2008, (EZ) br. 119/2009 i (EU) br. 206/2010 i Odluke 2000/572/EZ u pogledu potvrda o dobrobiti životinja u obrascima veterinarskih certifikata
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2002/99/EZ od 16. prosinca 2002. o utvrđivanju pravila zdravlja životinja kojima se uređuje proizvodnja, prerada, distribucija i uvođenje proizvoda životinjskog podrijetla za prehranu ljudi (1), a posebno njezin članak 9. stavak 4. točku (b),
budući da:
(1)
Uredbom Komisije (EZ) br. 798/2008 (2) utvrđuje se popis trećih zemalja, teritorija, zona ili kompartmenta iz kojih se perad i proizvodi od peradi mogu uvoziti u Uniju i provoziti kroz Uniju i zahtjeve veterinarskog certificiranja.
(2)
Uredbom Komisije (EZ) br. 119/2009 (3) utvrđuje se popis trećih zemalja ili njihovih dijelova za uvoz u i tranzit kroz Uniju mesa divljih leporida, određenih divljih kopnenih sisavaca i uzgojenih kunića i zahtjeve veterinarskog certificiranja.
(3)
Uredbom Komisije (EU) br. 206/2010 (4) utvrđuju se zahtjevi veterinarskog certificiranja za uvođenje u Uniju određenih pošiljki živih životinja ili svježeg mesa. Također utvrđuje popis trećih zemalja, teritorija ili njihovih dijelova koji ispunjavaju određene kriterije i iz kojih se stoga pošiljke mogu unositi u Uniju i zahtjeve veterinarskog certificiranja za unos u Uniju određenih pošiljki svježeg mesa papkara kako je određeno u Direktivi Vijeća 2004/68/EZ od 26. travnja 2004. o utvrđivanju uvjeta zdravlja životinja za uvoz u i tranzit kroz Zajednicu određenih živih papkara, o izmjeni direktiva 90/426/EEZ i 92/65/EEZ i o stavljanju izvan snage Direktive 72/462/EEZ (5).
(4)
Odlukom Komisije 2000/572/EZ (6) utvrđuju se uvjeti zdravlja životinja, javnog zdravlja i izdavanja veterinarskih certifikata za uvoz mesnih pripravaka iz trećih zemalja.
(5)
Uredbom Vijeća (EZ) br. 1099/2009 (7) utvrđuju se pravila za zaštitu životinja u vrijeme usmrćivanja koja se primjenjuju od 1. siječnja 2013.
(6)
Člankom 12. te Uredbe utvrđuje se da veterinarski certifikat koji prati meso uvezeno iz trećih zemalja mora biti nadopunjen potvrdom kojom se potvrđuje da su ispunjeni zahtjevi koji su barem istovjetni onima propisanim u poglavljima II. i III. te Uredbe.
(7)
Radi jasnoće potrebno je ažurirati izjave o dobrobiti životinja u obrascima veterinarskih certifikata „POU” i „RAT” propisanim u dijelu 2. Priloga I. Uredbi (EZ) br. 798/2008, u obrascu veterinarskog certifikata „RM” propisanog u Prilogu II. Uredbi (EZ) br. 119/2009, u obrascima veterinarskih certifikata „BOV”, „OVI”, „POR”, „EQU” i „SUF” propisanim u dijelu 2 Priloga I. Uredbi (EU) br. 206/2010 i obrascu veterinarskog certifikata „MP-PREP” propisanog u Prilogu II. Odluci 2000/572/EZ.
(8)
Takvu izjavu potrebno je također dodati u obrazac veterinarskog certifikata „RUF” iz dijela 2. Priloga II. Uredbi (EU) br. 206/2010 kako bi se osiguralo potrebno certificiranje samo u slučaju kad je uzgojena divljač zaklana ili usmrćena u klaonici.
(9)
Primjereno je uvesti prijelazno razdoblje kako bi se omogućilo trećim zemljama prilagoditi se izmijenjenim obrascima veterinarskih certifikata.
(10)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Izmjene Uredbe (EZ) br. 798/2008
U obrascima veterinarskih certifikata „POU” i „RAT” u dijelu 2. Priloga I. Uredbi (EZ) br. 798/2008, točka II.3 zamjenjuje se sljedećim:
„II.3. Potvrda o dobrobiti životinja
Ja, u nastavku potpisani službeni veterinar, ovim potvrđujem da je svježe meso opisano u dijelu I. ovog certifikata dobiveno od životinja koje su u klaonicama prije i u vrijeme klanja ili ubijanja tretirane u skladu s relevantnim odredbama zakonodavstva Unije i da su ispunjeni zahtjevi koji su barem istovjetni onima iz poglavlja II. i III. Uredbe Vijeća (EZ) br. 1099/2009 (8).
Članak 2.
Izmjene Uredbe (EZ) br. 119/2009
U obrascu veterinarskog certifikata „RM” u Prilogu II. Uredbi (EZ) br. 119/2009 točka V. zamjenjuje se sljedećim:
„V. POTVRDA O DOBROBITI ŽIVOTINJA
Ja, u nastavku potpisani službeni veterinar, ovim potvrđujem da je svježe meso opisano u dijelu I. ovog certifikata dobiveno od životinja koje su u klaonicama prije i u vrijeme klanja ili ubijanja tretirane u skladu s relevantnim odredbama zakonodavstva Unije i da su ispunjeni zahtjevi koji su barem istovjetni onima iz poglavlja II. i III. Uredbe Vijeća (EZ) br. 1099/2009 (9).
Članak 3.
Izmjene Uredbe (EU) br. 206/2010
Uredba (EU) br. 206/2010 mijenja se kako slijedi:
1.
U obrascima veterinarskih certifikata „BOV”, „OVI”, „POR”, „EQU” i „SUF” iz dijela 2. Priloga II., točka II.3 zamjenjuje se sljedećim:
„II.3. Potvrda o dobrobiti životinja
Ja, u nastavku potpisani službeni veterinar, ovim potvrđujem da je svježe meso opisano u dijelu I. ovog certifikata dobiveno od životinja koje su u klaonicama prije i u vrijeme klanja ili ubijanja tretirane u skladu s relevantnim odredbama zakonodavstva Unije i da su ispunjeni zahtjevi koji su barem istovjetni onima iz poglavlja II. i III. Uredbe Vijeća (EZ) br. 1099/2009 (10).
2.
U obrascu veterinarskog certifikata „RUF” u dijelu 2. Priloga II. umeće se sljedeća točka II.3 nakon točke II.2.7:
„(1) II.3. Potvrda o dobrobiti životinja
U slučaju da svježe meso opisano u dijelu I. ovog certifikata potječe od životinja koje su zaklane ili ubijene u klaonici, ja, u nastavku potpisani službeni veterinar, ovim potvrđujem da su u klaonicama prije i u vrijeme klanja ili ubijanja tretirane u skladu s relevantnim odredbama zakonodavstva Unije i da su ispunjeni zahtjevi koji su barem istovjetni onima iz poglavlja II. i III. Uredbe Vijeća (EZ) br. 1099/2009 (11).
Članak 4.
Izmjene Odluke 2000/572/EZ
U obrascu veterinarskog certifikata „MP-PREP” u Prilogu II. Odluci 2000/572/EZ točka II.3 zamjenjuje se sljedećim:
„II.3. Potvrda o dobrobiti životinja
Ja, dolje potpisani službeni veterinar, ovim potvrđujem da su mesni pripravci (1) opisani u dijelu I. ovog certifikata dobiveni od mesa životinja koje su u klaonicama prije i u vrijeme klanja ili ubijanja tretirane u skladu s relevantnim odredbama zakonodavstva Unije i da su ispunjeni zahtjevi koji su barem istovjetni onima iz poglavlja II. i III. Uredbe Vijeća (EZ) br. 1099/2009 (12).
Članak 5.
Prijelazne odredbe
Tijekom prijelaznog razdoblja do 31. siječnja 2014. pošiljke proizvoda životinjskog podrijetla popraćene relevantnim veterinarskim certifikatima izdanim najkasnije do 30. studenoga 2013. u skladu s obrascima veterinarskih certifikata prije stupanja na snagu ove Uredbe mogu se i dalje unositi u Uniju.
Članak 6.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 5. ožujka 2013.

Labels: 3
17
5
6